da da da da id en da en de de de en da en es fi da en fr es de sv de de de de sv es es da da de da da da da da da da da cs da da da da da da da da da en nb da da en da da da da da sv da da da da da da da da da da da da da da da da da sv da da da da da da sv da da da da da da sv da da da da da en da en en da da sv da nb da da da en nb da da da da ro da da da en da nn da fi en sv da en da da de en da da uk en es en en da en en da lt en en en en en en en en en
Gadekunsten i Århus – Livets rejser
— eventyr om hvert et hjørne
De rå og de rystende rejser
Skrevet af K. on 6. august 202010. oktober 2020
Alle kunstværker er set på min vej, gennem Århus’ gader. Kunsten repræsenterer alt fra gamle bronzeskulpturer, sirlige strik, til moderne vægmalerier.
Nogle bliver flyttet til nye lokations, andre forgår i vind og vejr, og så er der dem, som på mystisk vis forsvinder, som dug for solen.
For alle nævnte, gælder locations, den dag jeg tager billedet af kunstværket.
Da jeg ofte støder på nye værker i gadebilledet, bliver dette indlæg naturligvis opdateret med jævne mellemrum.
På gavlen af Skt. Anna Gade 19, kan du opleve denne vidunderlige hammerhaj, som er malet af den århusianske graffiti-kunstner Eske Touborg.
Eske siger selv, at han dykker meget, og er vild med havdyr og havet. Og det er jo ganske forståeligt.
HuskMitNavn i Frederiks Allé 136
HuskMitNavn har placeret sin fine fyr, i det lune hjørne på Frederiks Allé 136.
I dag kender vi næsten alle HuskMitNavn’s fine streger, derimod er det ikke alle, som kan huske ham fra Politikens fredagstillæg iBYEN.
Dette værk er en del af *Icons for Now.
De smukke og farverige vaser ved den gamle postterminal i Ankersgade, er lavet af Peter Birk, som foruden en talentfuld kunstner, er ejer af Galleri Grisk.
Phil Price — Snake
Phil Price, 1965 — newzealandsk født billedhugger.
Anerkendt som værende en af de mest ansete kinetisk billedhuggere i sin generation.
I 2013 var Prices’ Slangen (Snake) en del af den danske kunst festival Sculpture by te Sea i Aarhus, hvor den blev en populær favorit, blev købt af byen og opført i parken Mølleparken i 2014. Som du måske kan fornemme af de to billeder, er de øverste dele af skulpturen bevægelige, og ændrer retning i forhold til, hvilken vej vinden blæser.
Phil Price — Snake
Smukt værk med en vidunderlig rødkælk set i Møllegade af Peter Birk.
Peter Birk — Rødkælk
En vidunderlig skulptur af Jan Balling fra 2010 — Tiden, byen manden.
En hyldest til den modige Århus borgmester Bernhardt Jensen (1958-1971), der som ene mand, gik imod tiden, og sagde nej til en motortrafikvej gennem midtbyen.
Efter min mening, en hyldest til nuet og mennesket.
Jan Balling — Tiden, byen manden
Billedhugger Aage Bruun Jespersen (1929-2001) — er manden bag Flodhesteungen Frederikke.
Granitskulpturen af Frederikke står i Frederiksgade, og er tænkt som en venlig kravle skulptur for de yngste.
Skulpturen er afsløret i september 1976, og forestiller en “flodhesteunge på bredden ved en lav sump”.
De flade og lave sten omkring flodhesten er designet til at sidde på.
Aage Bruun Jespersen — Flodhesteungen Frederikke
Astrid Gjesing smukke “Af vand er du kommet” fra 2012, finder du under Skt. Clemens Bro.
Astrid Gjesing — Af vand er du kommet
Strikket værk på gadelampe foran Musikhuset.
Det er et fint lille værk, men sikkert også sart overfor vind og vejr, så hvor længe det holder er vel uvist.
I 1985 lavede kunstneren, Hans Oldau Krull Mågekysset på gavlen af Fiskergade 90.
Mågekysset og Hans Krull er kendt i hele Aarhus by.
De færreste ved måske, at kvinden på billedet også er en kendis, nemlig sangerinden Kate Svanholm.
Hun blev kendt som forsanger i punk-bandet Lost Kids, en markant del af punkmiljøet i 80’erne.
Sangerinden stod en dag og lavede trutmund til en udstoppet måge i Krulls værksted. Scenen blev fotograferet og lavet til et linoleumssnit.
Mågekysset blev oprindelig lavet af Krull som cover til LP’en ”ALBATROS” i 1982. Pladen blev lavet af folkene omkring Gnags og pladeselskabet Genlyd. Den blev skabt og produceret af Gnags’ guitaristen Per Frost bl.a. i samarbejde med kunstneren Ingvar Cronhammer.
Hans Krull — Mågekysset
Billedet symboliserer kys, den druknede sømands farvel, eller man kan sige, at sømandskoner også er enker med levende ægtemænd. Det er tit, de ikke vidste om de kom hjem igen. Så det er måske hendes drømme om ham og den uvished, det vil sige, at være sømandskone.Så det er i virkeligheden en hyldest til sømandskonerne.
Blu på gavlen af Grønnegade 6
Det er den verdensberømte italienske grafittikunstner Blu, som står bag dette fine værk på gavlen i Grønnegade 6. Blyanten er gigantisk stor, og stærkere end våbnene. Maskinerne komiske små.
Værket er en del af Street-art udstillingen *Icons for Now.
Blu laver kunstværket på kun én dag i august 2008. Samme år afholder Museum of Modern Art (MoMA) i New York en udstilling om street-art, hvor Blu, sammen med en række andre kunstnere udsmykker museets facade.
Blomst på dør i Studsgade
Desværre ved jeg ikke, hvem kunstneren er, men det er en smuk blomst på en dør i Studsgade.
Kvinden i Graven af Herbert Baglione
I Graven kan du finde en kvinde på hovedet. Det er den brasillianske gadekunstner Herbert Baglione, der står bag motivet. Normalt maler Sao Paulo-kunstneren i sort/ hvid, men kvinden i Graven har fået lidt farve, som stråler ud fra hendes skød.
Værk af HuskMitNavn i Mejlgade 44A
Lækkert vægmaleri af den berømte danske kunstner HuskMitNavn.
Du finder det i en baggård i Mejlgade nr. 44A
Det er Speakeasy fra Aarhus der har lavet dette smukke værk.
Oddergris finder du ved Kulbroen.
I 2014-15 begynder gruppen “Kulbroens venner” at arbejde på, at omdanne kulbroen til en grøn beplantet gangbro, der vil forbinde bymidten med Sydhavnen.
Inspirationen kommer fra det lignende projekt på jernbanebroen High Line i New York.
Marc Moser — Sea Pink
Marc Moser — Sea Pink.
Som et par glemte solbriller i solen, har den schweiziske kunstner Marc Moser efterladt Sea Pink, der tryller Aarhusbugten lyserød.
De fem meter brede solbriller er lavet af malet sort stål pink akrylglas, og er en del af Sculpture by te Sea Aarhus 2011.
I Rømerhaven, nærmere bestemt i Mindeparken, finder du den elegante Solhesten af Valdemar Foersom Hegndal.
Solhesten — Valdemar Foersom Hegndal
*Icons for Now er et streetart-projekt, eller udstilling, der bliver til i et samarbejde mellem Århus Kunstbygning og Århus Festuge i anledningen af Århus Festuge 2008.
Projektet inkluderer ti kunstnere, der alle har udsmykket forskellige gavle, facader og gader rundt om i Århus, på hver deres måde.
Synes godt om dette:
Aage Bruun JespersenÅrhusBluDanmarkEuropaGadekunstHans KrullHerbert BaglioneHuskMitNavnKunstPeter BirkPhil PriceValdemar Foersom Hegndal
Næste indlæg Tillid og taknemmelighed
Skriv et svar Annuller svar
Skriv din kommentar her...
Udfyld dine oplysninger nedenfor eller klik på et ikon for at logge ind:
E-mail (påkrævet) (Adresse vises aldrig offentligt)
Du kommenterer med din WordPress.com konto. ( Log Out /  Skift )
Du kommenterer med din Twitter konto. ( Log Out /  Skift )
Du kommenterer med din Facebook konto. ( Log Out /  Skift )
Giv mig besked om nye kommentarer via e-mail.
Giv mig besked om nye indlæg via e-mail.
Freelance rejsekonsulent — og foredragsholder
Copyright © 2022 Livets Rejser. v/ Kirsten K Kester, All rights reserved.
Livets Rejser samarbejder med En verden af rejser
Create a website or blog at WordPress.com
Already have a WordPress.com account? Log in now.